Grupările pentru drepturile omului din România îndeamnă parlamentarii să nu aprobe legea care discriminează comunitatea LGBT.
ACCEPT şi organizaţia MozaiQ au avertizat că măsurile vor duce la cenzurarea filmelor şi a ştirilor despre comunitatea LGBT, precum şi la limitarea marşurilor şi a evenimentelor publice. România, conservatoare din punct de vedere social, a dezincriminat homosexualitatea în 2001, cu zeci de ani mai târziu decât alte părţi ale Uniunii Europene, şi interzice căsătoria şi parteneriatele civile pentru cuplurile de acelaşi sex. O interdicţie generală a studiilor privind identitatea de gen în 2020 a fost în cele din urmă anulată.
Grupuri pentru drepturile omului din România au condamnat vineri un proiect de lege aprobat de Senat, care interzice aşa-numita propagandă gay în şcoli. Ar legitima discriminarea împotriva comunităţii LGBT, asemenea unor măsuri întâlnite în Ungaria şi Rusia.Grupurile au îndemnat camera inferioară a Parlamentului, care are ultimul cuvânt, să respingă proiectul de lege ce interzice utilizarea în şcoli a materialelor considerate ca promovând homosexualitatea şi schimbarea de sex, relatează Reuters.Proiectul de lege a fost promovat de către mai mulţi parlamentari ai UDMR, care au spus că acesta va preveni abuzurile asupra copiilor.O legislaţie similară din Ungaria a atras critici aspre din partea Comisiei Europene, care a dat Budapesta în judecată."Cenzura din sistemul educaţional de la Budapesta nu trebuie să fie aplicată la Bucureşti", a declarat grupul pentru drepturile LGBT ACCEPT: "Adoptarea unei legislaţii explicit homofobe şi transfobe prin cenzurarea informaţiilor despre orientarea sexuală şi identitatea de gen este o ruşine pentru România. Camera Deputaţilor trebuie să voteze pentru a opri această incitare la discriminare".ACCEPT şi organizaţia MozaiQ au avertizat că măsurile vor duce la cenzurarea filmelor şi a ştirilor despre comunitatea LGBT, precum şi la limitarea marşurilor şi a evenimentelor publice."Îndemnăm camera inferioară să dea dovadă de responsabilitate şi decenţă şi să respingă orice propuneri legale care au ca scop marginalizarea comunităţii LGBT", a declarat MozaiQ: "În contextul invaziei Rusiei în Ucraina, credem că adoptarea unui astfel de proiect de lege în România ar … alimenta propaganda rusă şi campaniile de dezinformare ale Moscovei".România, conservatoare din punct de vedere social, a dezincriminat homosexualitatea în 2001, cu zeci de ani mai târziu decât alte părţi ale Uniunii Europene, şi interzice căsătoria şi parteneriatele civile pentru cuplurile de acelaşi sex.O interdicţie generală a studiilor privind identitatea de gen în 2020 a fost în cele din urmă anulată.